
SG AE PARANA 


KORESPONDADO. 


Nacilingvajn lernolibrojn instruantajn la legadon deziras inter- 
ŝanĝi sendante rekompence postulatajn objektojn s-o Michal Pekal- 
ski, lernejestro en Urzędów, powiat Janów Lubelski, Pollando. 

Oni petas afable alilandajn Esperanto-gazetojn represi tiun-ĉi 
anonceton pro granda ĝia propaganda signifo. 


Bydgoszcz (Polujo) str. 20. Stycznia No 28. — S-o Zbigniew Wożźniewski, 
gimnaziano kaj skolto, dez. koresp. per PI kun ĉiulandaj skoltoj. 


Interŝanĝas PM. kaj il. pkartojn afrank. bildflanke. Respondas ĉiam. 
Wilh. Lange, Eisleben. Petrikirchplatz 8. Germ. 


Esperanto-verkistoj! Mi deziras interŝanĝi miajn: ĉeĥo-esperantan Lerno- 
libron, ĉeĥo-esperantan Konversacion kaj NUR esperantan Legolibron (100 arti- 
koloj) kun lernolibroj, vortaroj kaj legolibroj el ĉiuj landoj. Instruistino Julie 
Śnpichova, PRAHA II, Mala Stepanska 6/IL, Ĉeĥoslovakujo. 

o 


POLA ESPERANTISTO 


MONATA REVUO DE ESPERANTISTA MOVADO EN POLUJO 
KAJ EKSTERLANDE. 


ESPERANTYSTA POLSKI 


MIESIĘCZNY PRZEGLĄD RUCHU ESPERANCKIEGO W POLSCE 
| ZAGRANICĄ. 


KRAKÓW 


KWIECIEŃ 1931 APRILO 


ROK XXV JARO Nr 4 N-o 


| 


MONDVOJAĜO DE S-O J. R. SCHERER. 


Bio ideon havis Internacia Centra Komitato de la Esperanto- 


Movado, elsendante s-ron Joseph R. Scherer el los Angeles 

en Usono, por okazigi propagandan vojaĝon tra la mondo. La 

persono de s-o Scherer estas konata al ĉiuj Esperantistoj pro 
liaj tre famaj intervjuoj kun la direktoroj de filmproduktejoj, kaj la 
legantoj de Heroldo de Esperanto ne unufoje havis la okazon admiri 
fluan kaj belan stilon de liaj artikoloj, laŭ kiuj li montriĝis tre sper- 
ta Esperantisto. Do komisiante al s-o Scherer tiun ĉi taskon, ICK 
faris tre bonan elekton. 

Forveturinte el Kalifornio okcidenten, tra Havajaj insuloj li 
celis al Japanujo, „verda paradizo" de Esperantistoj, post tiu lando 
sekvis Ĉinujo kaj post ĝi li venis Hindujon, por de tie tra diversaj 
landoj kaj ŝtatoj veni al la XXIII-a Kongreso en Krakow, kies li estas 
unua aliĝinto. 

Dum sia vojaĝo s-o Scherer prelegas ĉefe en Esperanto, sed, 
se tion oni de li postulas, en aliaj kvar lingvoj, kiujn li ankaŭ flue 
parolas. Se la paroladoj estas destinitaj por vasta publiko, oni tra- 
dukas ilin el esperanto en nacian lingvon. Li disponas pri kelkdeko 
da diversaj temoj, kiujn oni povus dividi en tri seriojn: pri Ameriko, 
dumvojaĝaj impresoj kaj priskriboj, kaj al la lasta serio apartenas 
pure priesperantaj paroladoj destinitaj nur por Esperantistoj. Krom 
la lasta grupo ĉiuj prelegoj estas ilustrataj per lumbildoj, kies provi- 
zo ĉe s-o S. atingas 20.000 ekzemplerojn. 

La paroladoj publikaj estas pagataj po 10 us. dolaroj, la paro- 
ladoj priesperantaj estas senpagaj, se tiuj ĉi du kategorioj okazas 
samloke. 

Post la Krakowa kongreso ICK projektas organizi rondvo-. 
jaĝon de s-o S. tra Eŭropo, kaj por Polujo ĝi destinas 6-tagan resta- 
don de la 15 ĝis 21 de aŭgusto 1931. Oni devas bedaŭri, ke la tempo 
por la prelegoj ne estos tiam tro konvena pro libertempoj, malgraŭ 
tio ŝajnas al ni, ke por nia lando oni planas tro mallongan restadon 
de s-o S. Tial ni petas ĉiujn grupojn en Polujo pri tuja informdono 
al Pollanda Esperanto-Delegitaro, Krakow, Lubicz 34, se ili intencas 
aranĝi la prelegojn en sia urbo. Bone organizitaj ili povas doni eĉ ri- 
markmdan profiton monan kaj la profito por la movado estas mem- 
komprenebla. Do agu tuj! Al la temo ni revenos ankoraŭ. Krome 
atentu la ĉapitron „De la Redakcio". 

MINEJAJ RIĈAĴOJ DE POLLANDO. 


ur teritorio de Pola Respubliko oni ekspluatas sekvantajn mine- 

S ralajn riĉaĵojn: karbon (ŝtonan kaj brunan), rokoleon (nafton), 
teran vakson, minaĵojn de zinko, plumbo kaj fero, mango- kaj 
kali- salojn. 

Ŝtonkarbo estas esplorita ĝis nun nur en la regiono de t. n. 
„pola karbo-mineja teritorio". Ĝi troviĝas ĉe sud-okcidentaj limoj 
de la; ŝtato kaj pliparte ĝi kuŝas sur pola teritorio. Malgrandaj det- 
ranćajoj de tiu minejteritorio kuŝas ekster la limoj de Polujo: sur 
la teritorioj de l' Germana ŝtato kaj Ĉeĥoslovaka respubliko. 

La teritorion de pola parto de la karbo-mineja regiono oni tak- 
sas je 3.800 km”, kio formas ĉ. 72% de la tuta mineja teritorio. Sur 
tiu ĉi spaco la provizoj de l' karbo, taŭga por esti elminata, ĝis pro- 
fundaĵo de 1.000 m, nombras proksimume 62 miliardojn da tunoj. 
Estas rimarkinde, ke la ĉi supra nombro ne enkalkulas ĉiujn provi- 
zojn de la karbo. Per boradoj oni pruvis, ke karbotavoloj atingas 
profundecon de ĉ. 2.200 m, kaj estas kredeble, ke eĉ sub tiu profun- 
deco troviĝas ankoraŭ rimarkindaj kiomoj de bona karbo. Ĉe kal- 
kulado de provizoj oni ne konsideris tavolegojn kuŝantajn sub 
1.000 m de la supraĵo, ĉar ĉe la nuna stato de l' mineja tekniko, kon- 
dukado de laboroj en tiuj grandaj profundaĵoj renkontas nevenkeb- 
lajn malhelpojn. 

En okcidenta parto de la mineja teritorio oni renkontas ĉe mi- 
nado tavolarojn de la koaksigebla karbo. Jara produktado de l' koa- 
kso en Polujo atingas la nombron de ĉirkaŭ 1.300.0000 tunoj. 

Dumjare produktas Polujo, ĉe normala konjunkturo, ĉ. 36.000.000 
tunojn da karbo. Aktivaj estas ĉ. 100 karbominejoj. 

Produktado de bruna karbo estas en Polujo malgranda, ĉar la 
konkurado de la ŝtonkarbo sur enlanda foiro estas tro forta. 


La plej gravajn trovejojn de la bruna karbo posedas la Respu- 
bliko en Poznań'a vojevodio, okcidenta parto de Łódź'a vojevodio 
kaj suda de Pomerania vojevodio. 

Nafto aperas en apudaĵo de Karpatoj kaj najbare kuŝantaj 
apudmontaj teritorioj. Akompanas ĝin ofte ter-gasoj kaj kelkfoje 
tervakso. 


Konataj kaj parte ekspluatataj trovejoj etendiĝas de oriento, 
de la polrumana limo tra Kosmacz, Stoboda Rungurska, Mototkow, 
Pasieczna, Bitkow, Perehinsko, Rypne al Boryslaw, Tustanowice, 
Mraznica kaj Szhodnića. 


Plue al la okcidento ekzistas kelkaj zonoj, en kiuj oni nun 
elterigas la nałton. 

La plej grava nałtodona tereno estas de multaj jaroj Borystaw 
kaj plej proksima ĝia ĉirkaŭajo. Tiu ĉi tereno donis ĝis nun 1.800.000 
cisternojn da nafto. 


Jara produktado de nafto en Polujo superas iom la nombron 
ce 70.000 cisternoj (po 10.000 kg). 

Proksiimumaj, tre moderaj taksadoj donas nombron de 3.750.000 
cisternoj da nafto sur tuta teritorio de Polaj Karpatoj. 

Produktado de tergasoj koncentriĝas ĉefe en regionoj: Jasło 

(jara produktado ĉ. 100.000.000 m*%), Borysław (ć. 270.000.000 m°), 
Daszawa kaj Bitków. 

Tuta produktado de la tergaso egalas, se temas pri ĝia hejta 
valoro, 400.000 tunojn da unuaranga ŝtonkarbo. 

Tervakson oni minas nun en Boryslaw kaj Dzwiniacz. 

Zinko-piumbajn minaĵojn oni ekspluatas sur la mineja terito- 
rio (inter Olkusz, Tarnowskie Góry, Chorzów kaj Chrzanów). 

Jara produktado de zinka blendo (ZnS) superas 200.000 tunojn. 
Plumbominajojn oni minas neplene 30.000 tunojn dumjare. 

La minaĵojn oni fandas en minejfandejoj konstruitaj proksime 
al minejaj regionoj. Ĉe elfandado oni ricevas krome kadmon, trovi- 
ĝantan kiel sensignifa almiksaĵo en zinkominaĵoj, kaj arĝenton, kiel 
almiksaĵo de plumbominaĵoj. 

Ĉe rostado de zinkominaĵoj oni ricevas, kiel kromprodukton, 
sulfuran acidon en kvanto de neplene 200.000 tunoj jare. 

Ferajn minaĵojn oni renkontas preskaŭ en ĉiu vojevodio. Ta- 
men rimarkindan valoron havas nur du regionoj: apud Czestochowa 
kaj Radom. En ambaŭ tiuj regionoj oni fosas minaĵojn etprocentajn 
(ĉ. 45% da fero post rostado). 

Provizon de tiuj ambaŭ regionoj oni taksas je 150.000.000 da 
minaĵo. 

Śtonsalo aperas en Polujo en grandegaj kvantoj. La konatajn 
provizojn oni taksas je kelkaj miliardoj da tunoj. 

Oni ekspluatas la salon en apudkarpata zono (Wieliczka, 
Bochnia, kaj bolejoj orient-malgrandpolujaj) kaj en vojevodio de Po- 
znań kaj Łódź. (Wapno, Inowrocław, bolejo en Ciechocinek). 

Produktado de la salo superas iom 300.000 tunoj jare. 

Kalisalojn oni minas en tri minejoj: en Kałusz, Stebnik kaj Ho- 
łyń. Produktado atingas ć. 300.000 tunojn jare. Provizo de tiuj ĉi 
saloj estas rimarkinda. 

Krome on: konfirmis ekzistadon de kalisalaj kuŝejoj en voje- 
vodio de Poznan. 

Fine estas menciinde, ke Polujo posedas multajn mineralajn 
fontojn, prccipe en apudkarpataj regionoj. Kelkaj el ili estas kaptitaj 
por kuracaj celoj, kiel ekz. Krynica, Szczawnica, Rabka, Iwonicz. 
Rymanów, Truskawiec kaj aliaj. Dr. Czesław Kuzniar 

Docento de geologio ĉe Minista Akademio en Kraków. 


SANKTAt SEMAJNO „EN POPOLAJ 
SUPERSTIĈOJ. 


Kredo al supernaturaj aperaĵoj en antaŭpaska periodo. — Sorĉistinoj 
kaj diabloj. — Rakontoj pri trezoroj. — Akvo kaj fajro, -- Klopodoj 
de mastroj. -- Miraklo de Revivigo. 


nter la popolo profunde estas enradikiĝinta la kredo al mirstrangaj 
[': aperaĵoj, estantaj verko de supernaturaj fortoj, penetrantaj en 
ĉiujn sferojn de homa vivo. 
Tiuspecaj superstiĉoj estas plejparte alligitaj al datfaraj perio- 
doj en la jaro, kun kiuj krome plej ekzakte ligas sin la kredo pri 
ĉeesto de mortintoj, donante al ritoj kaj agoj apartan koloron. 

En paska periodo, staranta sur la limo inter vintro kaj prin- 
tempo, signiĝas klare la kredo al „sorĉoj“ kaj supernaturaj aperaĵoj. 
Precipe la Sankta Semajno ') abundas pri tiuspecaj superstiĉoj. 

Jen ĝi estas periodo de vigligita agado de sorĉistinoj. La apud 
Ropczyce ?) loĝanta popolo kredas, ke Sankto-vendrede ili ĉirkaŭ- 
veturas la preĝejon sur bakistaj ŝoveliloj, certigante al si tiamaniere 
feliĉon al laktaĵoj. Aliloke Sankto-vendrede, matenkrepuske, iras 
la sorĉulino ŝtelistsimile al la lago, lavas ĉiujn mastrajn vazojn kaj 
alportas sitelon da akvo hejmen, kie ŝi lavas per ĝi mamojn de bovi- 
noj kaj ĉirkaŭincensas ilin per brionio, kio certigas al ŝi abundan 
melkadon ne nur de bovinoj sed ankaŭ de bovidinoj. De la elmelkita 
lakto ŝi faras rapide buteron por regali la diablon, venanta al ŝi por 
vizito. Malsupro-Laŭsicanoj 9), por evitigi sin de sorĉulinoj, pasigas 
la Sankto-sabatan nokton sendorme. 


Ĉe Huculoj “) regas kredo, ke en Sankta Ĵaŭdo la sorĉistino 
ligas en la preĝejo dum la legado de evangelio nodojn sur la ŝnuro. Se 
ŝi ligas du — „por gefianĉoj” — la planita edziĝo ne efektiviĝos, se 
nur unu „por la knabino" — la knabino ne edziniĝos. La ŝnuron 
kun la nodoj la sorĉistino retenas ĉe si; la knabino nur tiam sukcesos 
edziniĝi, kiam la sorĉistino bonvolos malligi la nodon. 

Krome la sorĉistinoj fuŝkuracantaj ligas la nodojn dum la le- 
gado de evangelio. Tiujn nodojn ili uzas kiel kuracilon, por forpeli 
la diablon (koboldon) ktp. Ĉe tio, malligante la nodon, ili diras: „Mi 
ne malligas nodon, sed malsanon". 

Krom la sorĉistinoj vagas tiutempe tra la tero la diabloj. Bul- 
$aroj kredas, ke en Sankta Sabato terenvenas el lando de mallumo 
„nigra gasto“ alinome diablo. Ĉe ni, apud Nowy Sacz ”) oni rakontas, 
ke en Palma Dimanĉo *) diablo restigas siajn trezorojn kaj kuras al 
la preĝejo por diservo. Kaj se iu en tiu tempo trovus lian trezoron, 
povus el ĝi laŭvole ĉerpi. En ĉirkaŭaĵo de Pińczów 7) ekzistas la 
kredo, ke ĉiuj sorĉitaj trezoroj en kavernoj kaj arbaroj, garditaj de 
diabloj, restas libere dum mallonga tempo, kiam la pastro en Palma 
Dimanĉo, post la procesio, atendas malfermon de preĝeja pordo. 

La kredo pri akireblo de riĉaĵoj en tiuj tagoj estas konata al 
multaj popoloj. 

Ĉe ni oni kredas, ke satanoj en infero dum la tuta jaro laboras 
por en Granda Sabato preni la mondon en sian regadon. 

Jen tiel super la antaŭfestotaga periodo en popola fantazio 
ŝvebas la mistera forto el sorĉolando. Do ne mirige, ke tiu forto 
estas prenonta ĉion per nevidebla reto de siaj influoj. 

En distrikto de Zwiahel £) oni kredas, ke feliĉa estas tiu, kiu 
en tiu tempo mortas, ĉar ĉiuj tomboj estas tiam malfermitaj kaj la 
tero estos por li libera. 

En ĉirkaŭaĵo de Gniezno ?), kiam la infano ekmalsaniĝos en 
Palma Dimanĉo, oni antaŭdiras al ĝi certan morton, kaj eĉ la gepa- 
troj iufoje ankoraŭ dum ĝia vivo jam mendas la ĉerkon. 


En Podlasie 1°) oni timas precipe la homojn, naskitajn en Grand- 
Vendredo, ĉar ili havas okulojn „akrevidajn kaj nigrajn”, kiuj „en- 
wre: kaś ĉion, kion ili rigardas: la homo kaj bruto ekmalsanigos, kaj 


la laboro malboniĝos. 

Oni aljuĝas ĝenerale grandan signifon al ritoj kunligitaj kun la 
tajro bruligata en Granda Semajno. 

En distrikto de Zwiahel nokte en Granda Sabato junaj vilaĝ- 
anoj ekbruligas la fajron sur la preĝeja tombejo kaj subtenas ĝin ĝis 
la tagiĝo, En kabanoj oni estingas la fajrojn meznokte, kredante, ke 
nur sorĉistinoj hejtas tiutempe. 

En distrikto de Przemyśl '') oni bruligas fajrojn apud la pre- 
ĝejo, kaj la junularo aranĝas kuradon ĉirkaŭen; kaj la ligno por tiu 
celo devis esti nepre forŝtelita. 

Kun la grandsemajnaj fajroj ligas sin diversaj superstiĉoj. Laŭ 
la mezjarcentaj predikoj (XV jrc.) oni ekbruletigas palisojn en la 
fajro el Granda Merkredo, por post ilia enterigo, vermoj ilin ne di- 
fektu. En Germanujo ĉe la unua plugado oni uzas lignokarbon el 
paska fajro. Ĉe Huculoj Grand-merkrede oni bruligas fajrojn inter 
la brutaro, „por ili estu ĉiam tiel videblaj, kiel la homo estas videbla 
ĉe la tablo, ĉe kiu li manĝas; por ke la brutaro estu ĉiam hela, kiel 
la Dia lumo; por ke al la brutaro ne havu alireblon la satano”. En 
kelkaj ĉirkaŭaĵoj de Huculujo (en Kosmacz) oni bruligas ankaŭ la 
fajrojn antaŭ la kabano dum Granda Ĵaŭdo, nomante ilin „tehetevo” 

Grandsemajnajn fajrojn oni bruligis ankaŭ por mortintoj, kies 
pruvo estas interalie la prediko de Mihaelo el Janowiec el XV jrc, 
riproĉanta paroĥanojn pro la ekbruligado Grandmerkrede de ŝtipa- 
roj, por memoraĵo de animoj al si agrablaj, ĉar „mensogas tiuj, kiuj 
asertas, ke la animoj tiun fajron alvenas kaj tie sin varmigas”. 

Mencias ĉi tie mezepokaj skribaĵoj pri farado per akvo de 
diversaj sorĉajoj en Granda Merkredo. Tiuj ĉi sorĉaĵoj ĝisdaŭris 
nuntempon dum la Grand-semajno en multaj regionoj de Polujo kaj 
ĉe aliaj popoloj eŭropaj. 

En Podlasie oni do kredas, ke se iu Grand-sabate la unua 
ekĉerpos la akvon, tiutage benitan, tiu havos en ĉio feliĉon. 

Bano dum la Grand-semaino havas ankaŭ kuracan signifon; ĝi 
evitigas somere pri suna haŭtbrunigo. Kredo pri kuraca signifo de 
la akvo en tiu ĉi periodo estas ankaŭ konata en Normandio. 

Multaj praktikoj kaj agadoj rilatas ankaŭ ĉiujn mastrajn labo- 
rojn. 

Jen en ĉirkaŭaĵoj de Kielce '?) Grand-vendrede, antaŭ la sun- 
leviĝo la mastroj eliras sur siajn kampojn kaj fiksas sur ili lignajn 
krucetojn, kiel ŝirmon kontraŭ la epidemio. Apud Sławków !3) tiaj 
krucetoj estas faritaj el avelujaj bastonoj, benitaj kune kun la pal- 
moj. [li estas fiksataj en la tero dum la Palma Dimanĉo. 

En la urbeto Żołynia “) (distrikto Przemyśl) kaj en la distrikto 
de Brzozów '“, kiam Grand-sabate oni sonorigas je „Gloria“, la mas- 
troj skuas la fruktarbojn, por ke ili vekiĝu de la dormo kaj fruktna- 
skadu. En provinco de Sieradz '*) kaj Wilno !7) oni rekomendas semi 
la pizon Grand-vendrede, por ke ĝi abundu. 

` Mazuroj prusaj plantas en la Granda Ĵaŭdo markotoin de 
florplantoj, kaj ankaŭ aliplantas la potoflorojn. 

En mastraj agadoj oni ligas ankaŭ grandan valoron al la „pal- 
mo", t. e. branĉo de saliko, benita dum la Palma Dimanĉo: ĝi ŝirmas 
de malsanoj, kaj tondrobatoj, kaŭzas prosperan brutobredadon kaj 
tine oni uzas ĝin dum la semado. 

Multaj reguloj kaj malpermesoj eniras dum la Granda semajno 
en ĉiujn sferojn de la ĉiutaga vivo. 
| Jen ĉe la popolo en ĉirkaŭaĵo de Ropczyce oni malpermesas 
sinkombadon en Granda vendredo, kaj kiu tion ne obeus, baldaŭ 
estos senhariginta. Ĉe Mazuroj prusaj kaj en Germanujo tiu ĉi mal- 
permeso entenas ankaŭ Grandan vendredon kaj Paskan dimanĉon, 
krom tio ĉe Mazuroj prusaj oni kredas, ke sinkombado dum tiuj ĉi 
du tagoj efikos, ke la kokaro gratdetruos en la ĝardeno, 


Apud Iwaniska virinoj evitas panbakadon en Granda vendredo, 
timante la tondrojn. 


Blankrutenoj festas la Grandmerkredon, nomante ĝin „hajla“. 
Se iu tiun ĉi festotagon ne observus, la hajlo somere pereigos ĉiujn 
semaĵojn. Ankaŭ en multaj regionoj ekzistas malpermeso ŝpini de- 
post Granda Ĵaŭdo ĝis Pasko. 
| En Slovakujo Grand-ĵaŭde oni klopodas fini la laboron en 
teksokadroj por ilin el la loĝoĉambro forigi. 


En ĉirkaŭaĵo de Gniezno oni diras, ke tiu, kiu ne lavas la to- 
lajon en la Granda Semajno, tiu havos hejme malsanon. 


Huculoj malpermesas en la Granda Vendredo paroli pri la ser- 
pentoj, por ne kaŭzi tiamaniere ilian mordadon en la somero. 

La papolo apud Ropczyce Grandsabate ĉirkaŭkuras la domon 
kun la ŝlosiloj, por tiamaniere evitigi sin de ratoj kaj musoj. En Slo- 
vakujo samcele la knaboj ĉirkaŭkuras la domojn kun tondiloj. 


En Ukrainujo en Granda vendredo la pastroj metas sur la tom- 
bo de la Savinto panbulon. Dum la unua postpaska dimanĉo oni dis- 
donas ĝin al mastroj, kaj ĝi estas servonta kiel kuracilo por homoj 
kaj brutaro. 

Grandsabate dum la meznokto la miraklo de Reviviĝo ĉesigas 
la satanajn fortojn. Ĝojo ekregas la tutan mondon. La suno baraktas 
kun la luno kaj mirindajn dancosaltojn estigas sur la ĉielo. Ekfloras 
arboj kaj floroj. Alparolas el profundaĵoj de akvoj la sonoriloj. 

Kaj la homoj, neniam pri ĝojo kaj mirindajoj sataj, serĉas ilin 
senlace ĉirkaŭ si kaj en profundoj de propraj koroj. 

K. Z-cz. 
Laŭ la artikolo en Ilustrowany Kurjer Codzienny 
tradukis Theta. 


ogo 

Prononcaj kaj objektaj klarigoj. !) La semajno antaŭanta la Paskon estas 
nomata „granda”; ĉi tie parolante pri la semajno kaj ĝiaj tagoj ni uzis samsignife 
ła vortojn „granda“ aŭ „sankta“, 2) Ropĉice —- urbo oriente de Kraków. 3) Slava 
popolo en limoj de la germana ŝtato, loĝanta parte en Saksujo, germane nomata 
Wenden aŭ Sorben, pole Dolno-Luzyczanie. 41) Popolo en sud-orienta Polujo. 
8) Novi Sonĉ -— urbo sudoriente de Kraków. 8) La lasta: dimanĉo antaŭ Pasko. 
7) Pinĉuv urbeto en vojevodio de Kielce. 9) Zvjahel -- urbo en nuna Sovetujo. 
9) Gnjezno --- unu el plej antikvaj polaj urboj en apudaĵo de Poznań (germ. Po- 
sen). !0)Podlasje --. provinco oriente de Varŝavo. !!) Pjemisl — urbo inter Kra- 
ków kaj Lwow. 12) Kjelce vojevodia (departementa) urbo. 123) Sŭavkuv — 
urbeto apud Kielce. !!) Jouinja. 1%) Bjozuv. !6) Sjerac --- okcidente de Varŝavo. 


17) Vilno. 

PRINTEMPS. 


Adolf Dygasiński estis plenmerita populariganto de scienco, 
tradukanto kaj pedagogo. Krome en periódo de 20-jara verkista 
laboro li verkis ĉirkaŭ 40 rakontojn kaj novelojn, en kiuj kun vera 
gracio li pentris polan pejzaĝon kun tio, kio ĝin plenigas, la vivo: 
do la vilaĝan popolon, kaj precipe la vivon de bestoj, kies Dyga- 
siński estas majstra konanto kaj profundsenta amanto. —- La esap- 
erantistoj povas bone ekkoni la altan valoron de Dygasinski el ła 
ĉarma novelo: „Lupo hundoj kaj homoj" tradukita de nia emi- 
nenta kunlaboranto, pri kiu ni ĝuste fieras, kaj tradukinto de kel. 
kaj verkoj en Esperanton —— s-o Bronislaw Kuhl. 


ADOLF DYGASIŃSKI. 


un varmo, lumo, odoro kaj kanto alvenis la printempo. Arba- 

K regoj kaj arbaroj, kampoj kaj herbejoj ekbolis de vivo. Tie 
piceo kaj pino eligas novajn branĉojn, kiuj ĉirkaŭvolvitaj per 
junaj belaj pingloj kiel krucoj supren celas. 

Kaj ĉi tie elrampas el la tero iaj plantetoj paleverdaj, preskaŭ 
palaj. La plej aĉa herbeto, kiu jam mizeris, kiun oni piedpremis kaj 
al la tero albatis, penas nun al la vivo sub granda signalo de revivi- 
go. Disĵetit«j sur la sabloj tie kaj ĉi tie, ekkreskas kanecaj herbotu- 
foj, kronetoj de sedoj kaj timiano. Verbasko renaskiĝas, prunel-ar- 
bustoj kaj erikoj ekburĝonas. Ventumiloj de filikoj kreskas el musko- 
kovritaj tordajoj, similaj al birdaj idoj en lanugo, kaj likopodioj per 
longaj vostoj grimpas sur la tero. 

Ekkolorig s la tero pro herboj, ranunkoloj, anemonoj, primoloj, 
konvaloj, violoj. Ĵen jam verdiĝas betuloj kaj kverkoj, salikoj, frak- 
senoj, tremoloj, kaj sur paŝtejoj la paŝtistoj ludas la ŝalmojn. 

En formikaj montetoj movado nemezurebla; iliaj logantoj dis- 
iras por laboro foren tra la mondo. Burdo ĉirkaŭflugas la arbaron 
kun muziko, kiu sonas kvazaŭ kordo, unufoje ekmovita kaj ĉiam 
vibranta. Abelo kaj papilio unuajn mielojn deprenas de la floroj. 
Elrampis al la taga lumo raŭpoj, kreaĵoj strang-staturaj: unuj glataj. 
longaj, vilaj kaj malhelaj kaj helaj, unukoloraj, aŭ jen okulofende 
makulitaj kaj striitaj, iaj kornhavaj, kun piedoj kiel la dentoj de se- 
gilo — treniĝas sur la tero, sur folioj, kaj aliaj kontraŭe, kvazaŭ rigi- 
daj kuŝiĝis senmove, kelkaj volviĝas, turniĝas, fleksiĝas kiel serpen- 
toj. Araneoj en truoj de arbokavaĵoj kaj inter branĉoj rapideme dis- 
pendigas la retojn, kaj algluiśintaj per haŭto al ŝelo de arboj, al 
folioj maturiĝas larvoj de diversegaj insektoj, pli strangaj ol raŭpoj. 

Susuras sub la piedoj malnovaj strobiloj, sekiĝintaj folioj kaj 
kraketas sekaj branĉetoj; inter ili ofte vi renkontas nelogatan konkon 
de limako aŭ sekigitan skeleton de skarabo. 

Ĉe ĉiu paŝo ŝirekflugas el la herbo svarmoj de muŝoj, aroj de 
cikadoj diskuras ĉiuflanken en eksterordinara paniko. Ĉiama timo 
ŝajnas restadi sur fundo de volupta pokalo de la vivo. Almetu ia 
orelon al la kelkcentjara kverko kaj aŭskultu zorgeme, kaj vi aŭdos 
interne frapsonon obtuzan, ronkadon kaj elmordadon. Estas krea- 
joj, okupitaj de fervora laboro pri detruo de la maljuna grandegulo. 
lli ĝiajn. intestojn ŝiras. kaj ĝi ensuĉigis sin per branĉegoj de radikoj, 
enprofundiĝis en ĝin per longaj kvazaŭ ungegoj, per krono de brilaj 
folioj gi helas en radioj de suno, vi dirus nedetruebla, senmorta. 


52 


Kaj ja la tempestoj frakasis ĝiajn branĉojn. Pro tio sur la trun- 
ko grandegaj cikatroj, grandegaj tuberoj, kiuj putras kaj en inter- 
non de la kverko permesas invadi al diversaj vivaj kreaĵoj. Dum 
daŭro de jarcentoj de ĝia vivo alkuris ĉi tien, evidente, iu terura 
uragano kun. tondroj; la kverko volis ĝin kontraŭstari kaj ricevis 
grandan vundon, kiun gi kun fiero portas kiel ateston de forto antaŭ 
la tondrobatoj. Kiaj muskoj ĝin ĉirkaŭkreskis! Jen malhelverda, si- 
mila al paliĝinta veluro, jen griza kiel maljunula barbo, jen oreta 
kiel sur poplo aŭ saliko. La ŝelo de la kverko krevis je largaj kaj 
profundaj sulkoj, kaj kelkloke malmolaj fungoj ĝin kovris. Sed ankaŭ 
en tiuj kverkaj muskoj, en tiuj sulkoj, fungoj plene da vivo. Ĉi tie 
noktopapilioj tage satdormiĝas kaj ovojn metas, ĉi tie kuloj antaŭ 
la suna varmego sin kaŝas, ĉi tie longpiedaj araneoj havas siajn 
ĉasejojn kaj kaptadojn aranĝas. | 

Kunilugis svarmoj da birdoj. Kanton de kantoj komencis la 
najtingalo. Merlo kaj oriolo fajfas — ĉiu siamaniere. Upupo ie fore 
tamburas per obtuza voĉo. Turdo rapideme ŝirdeflugas de la arbo: 
„Ĉjo-ĉjo-ĉjo“ elkrias. Sur la supro de la pino grakadas la lazura 
koracio *), kiun la vento balancas. 

Fringo finkantis sian mallongan strofon, ekripozis iom kaj de- 
nove ekkantas. 

Kaj kiom ĉi tie da pepado, fajfado, zumado, iaj mallongaj, 
interrompataj voĉoj. Unu aŭdigas per: „Firluu“, alia per „Pii“. Tie 
oni aŭdas: „Fit-fit', kaj aliloke: „Cit-cit“. le en foraĵo kelktempe 
ekriegos ankaŭ la korniko. 

Alflugis la kukolo, eksidas sur la maljuna kverko, ekkriis: 
„Kukukuku", balanciĝas sur la branĉetoj, falkuras inter la folioj, 
tiel ke la sciuro pro timo sur alian transsaltis arbon, eksidis sur du 
piedetoj kaj al la kukolo defore rigardas. 

Ĉe supro de la maljuna kverko, en bela krono de folioj paro 
da kolomboj kveras, kaj samtempe laboreme konstruas la neston — 
veran paradizon: fortan kaj komfortan, molan, varman kaj sendan- 
geran. Tiu ĉi nesto mokos kiel la kverko mem al la tempestoj. 


Ĉe iom putriĝinta tubero de la kverka branĉego eksidis jen 
pego, penege unu fojon post la alia farĝas per beko, elŝiras putrin- 
tan lignon, ĵetas ĝin flanken ĉar kabanon por si ĝi skulptas. 

lom malsupre upupo trovis jam pretan lokon por familia fajrujo 
kaj nur pri ŝia aranĝado sin okupas. 

Oriolo dum tutaj tagoj kudras, plektas, remburas kaj formas 
la superteran palacon. Apud ĝi kardelo estas plektinta artecan kor- 
bon el iuj bastonetoj kaj pajletoj, kiujn la homo ne rimarkus, ne dis- 
tingus sur la tero. Ne malproksime de la kverko en bluverda arbusto 
de junipero malgranda silvio ankaŭ estigis artverkon de teksado. Kaj 
sub arbusto en la herbo, sub la ombrelo de filiko, se vi atente enri- 
gardos, si rimarkos nigran okulon de emberizo, kiu jam sur ovoj 
sidas. | 

Tradukis el la pola lingvo 
Tadeusz Hodakowski. 


*) Koracio pole: kraska, latine: Coracias, germane: Blauracke. 

MINACAS KRIZO! 


En 34/1930 n-ro de Heroldo de Esp. ni legas, ke dum la unua 
laborkunsido de Oxforda kongreso s-ano Badois, reprezentanto de 
la Pariza Komerca Ĉambro demandas, kial esp. ne pli disvastiĝas 
ĝis nun kaj kion oni devas fari por pli disvastigi ĝin. Prezidanto 
s-ano Merchant aldonas ke, se oni deziras, ke ICK povu labori ph 
efike oni provizu ĝin per taŭgaj ideoj. En nro 359—360 de „Esperan- 
to” ni legas pri grava plano koncernanta ŝtalan enkondukon de esp- 
eranto. Ci sube publikigante la artikolon de dro A. Czubrynskj, kiu 
pritraklas kaj disvolvas la ideojn de s-ro Badois, Merchant kaj 
ICK, kiel lian privatan opinion, ni rimarkas, ke ni eble ne kun ĉiuj 
ideoj de la estimata aŭtoro plene povus konsenti. 

La Redakcio. 


Dr. ANTONI CZUBRYNSKI 
delegito de UEA en Garwolin (Polujo), prezidanto de Pola Esperanto Societo en 
Varŝavo, lingva komitatano. (Adreso: Garwolin, Gimnazjum). 


AVERTO KAJ ALVOKO AL VEKIĜO. 
a) DIAGNOZO DE LA MALSANO. 


ni devas esti blinda por ne vidi, ke la gisnuna stato de propagando esp. 
se ĝi ne ŝanĝiĝos, gvidas rektavoje al krizo, aŭ eĉ al katastrofo. Oni 
tion ĉi povas pruvi statistike. 
Kiam antaŭ milito post Bulonja kongreso en 1905 esperanto fine 
grandpaŝe ekmarŝis antaŭen, oni opiniis, ke eble dekkelkaj jaroj, mak- 
simume dudek sufiĉos por realigo de niaj sonĝoj. Oni tro ne okupiĝis pri tiu-ĉi 
demando. Oni propagandis de la estrado, pere de artikoloj, prelegoj. Estis ko- 
mence tiel multe por fari, ke ĉion pli malproksiman oni lasis al estonteco. Oni 
eldonis, kaj disvastigis mullege da miloj da lernolibroj. Post fino de monda mi. 
lito, kiam denove ekkomenciĝis la propagando, oni opiniis, ke ni estas tre for- 
taj, ke ni eble kalkulas jam milionojn. Antaŭ kelkaj jaroj prof. dro Joh. Dietterle 
ĵetis en Esperantujon (ortan kaj gravan alvokon: „Ni kalkulu nin!” El ĉiuj ter- 
anguloj kaj anguleloj venis la statistikoj kaj kun retenita spiro, oni atendis la 
suman ciferon. Fine, en julio 1928 ni ĝin povis jam tralegi (nro 137 de ĝeneva 
Esperanto"): 
126.508 esperantistoj sur nia globo! 
Pripensu Samideanoj! De la jaro 1887 ĝis 1928, sekve post 11 jaroj da senlaca 
komuna laboro de multego da esperantistoj, ni ricevas sumeton, per kiu oni po- 
vus loĝatigi mezgrandan „urbeton. La homaro kalkulas 1.800 milionojn da kapoj. 


Estos eble paradokso kaj tamen vero, se mi dirus, ke ofte pli objektive 
pritraktas ian siluacion la homoj slarantaj ekster la movado, ol ni, starantaj 
aktive en la movado. La kaŭzo estas, ke la homo staranta ekster gi vidas gim 
en rilato al la tuta socia vivo. Jen tute alia aspekto: persono endroniĝinta en 
la vivo de la esp. societo elviviĝas pure en ĝi, havas okazon paroli, prelegi, 
aŭdi la lingvon parolatan praktike, eĉ ludi, ŝerci, danci. Li havas iluzion de io 
tre vigla kaj rapide diag/ olu Senka! Post amuza vespero li eliras en la straton: 
ekster la societo rigida indiferenteco de neesperanta publiko, tuj preta moki 
tion-ĉi, kio por samideanoj estas ŝatinda, aŭ eĉ sankta. Antaŭ malfortvoja sa- 
mideano videbliĝas du vojoj: unu mola, societa, luda; alia peza, de obstina kon- 
traŭbatalado de indiferenteco. Estas malproporcio inter la interna vivanteco kaj 
ekstera indiferenteco, kiun samideanoj tro endroniĝintaj en societa vivo ne vidas. 


Eksciu fine, Vi, Samideanoj, ke se Vi eĉ ĝis cerbtrasangumo laborus tag- 
nokte en Viaj societoj Vi nenion farus se la strato nenion scios pri Via la- 
boro. Ĝi valoras nur tiagrade, kiagrade ĝi influas la neesperantistaron, kvankam 
socieloj estas necesaj. Ni fine devas eliri el la societoj, kies vivdaŭro estas li- 
migita, kiuj estas la rimedo al la celo, neniam la celo. Esperantismo devas esti 
movado socia, ne societa. Societoj vartis la infanon, sed nun Ĵa infano devas 
eliri kaj fondi la memstarajn idojn. 


Oni multloke konstatas, ke la sociela vivo velkigas. Alproksimiĝas la krizo, 
kiun elsentas sentemaj samideanoj kaj eklegas inter la versoj el la ĵurnaloj, sed 
la krizo de propagandmetodoj, ne de la esperantismo. 

Post la longdaŭra epoko de varbado de individuoj ni devas alpaŝi al pli 
komplika kaj pli respondema epoko de varbado de institucioj. Se ni ne kovros 

la teron per la araneaja reto de instilucioj favorantaj esperanton, se ni ne kap- 
tos ilin por favoraj rezolucioj al esperanto, tiam perdiĝos nia movado kaj esp. 
fariĝos lingvo de internaciaj grupetoj, ne la lingvo de nacioj. Ĝia nuntempa „in- 
ternacieco” estas momente nur uzurpo. 


b) LA VOJOJ AL FORIGO DE LA MALSANO. 


Nune Vi samideanoj prenu la krajonon en la fingroj kaj kalkulu kun mi, 
ĉiu el Vi laŭ la cifero de la loĝantaro de sia lando. Mi, estante polo, kalkulas 
laŭ la loĝantaro de Polujo, kiu konsistas rondcifere el 30 milionoj da homoj, Ni 
akceptu rondcifere kaj teorie, ke 100 lertaj propagandistoj esperantaj subtenitaj 
de la ŝtata helpo kaj bona volo de la civitanoj instruas perfekte dum la jaro 
po 10 homoj ĉiu. Sekve estos. 

100 x 10 — 1.000 post unu jaro 
1000 x 10 -- 10000 post du jaroj 
10000 x 10 — 100.000 post tri ĵaroj 
100.000 x 10 1.000.000 post kvar jaroj 
1.000.000 x 10 — 10.000.000 post kvin jaroj 
10.000.000 x 10 100.000.000 post ses jaroj. 

Sekve pritraktante la demandon skeme, en idealaj kondiĉoj pola nacio 
esperantiĝus inter kvina kaj sesa jaroj de la forla kaj regula propagando helpa- 
ta de la ŝtato. En malpli idealaj cirkonstancoj, en duoble aŭ trioble favoraj dum pli 
granda limtempo. Mi substrekas, ke tio ĉi estas skemo ne respegulanta reale. 
con, ĉar la nombro 30 milionoj entenas ankaŭ suĉinfanojn, infanojn tro mal- 
grandajn, maljunulojn kaj personojn ĝenerale ne bezonantajn duan lingvon krom: 
nacia. Sed mi pritraktas ĉion skeme por ne kompliki la kalkulon. Cetere mem- 
kompreneble ĉiu lerninta esperanton ne taŭgas por ĝin instrui inter aliaj dek 
personoj. Sed skemo eslas skemo! 

Nune ni supozu alian situacion. Estas nenia ŝtata helpo, esperanton ekler- 
nas, kiu volas kaj nur dank' al privata iniciato de bonvolaj esperantistoj. Unu. 
vorte nunlempa situacio. Ni kalkulu: 100 lertaj propagandistoj staras antaŭ 
30 milionoj. Dividante unu ciferon per la alia ni ricevas, ke se la homoj estus 
senmortaj kaj la loĝantaro ne pligrandigus, ni bezonus 300.000 da jaroj por esp- 
erantigi la polan nacion, kaj se la cifero de propagandistoj estus 1.000 homoj 
ni bezonus 30.000 da jaroj. Sed la loĝantaro alkreskas kaj la propagandistoj 
morlas. Prof. van Benuneln kalkulas, ke ĉiu homo posedas 8 generaciojn malan- 
taŭen, 256 antaŭulojn kaj post 30 generacioj alkreskas la nombro de antaŭuloj 
ĝis miliono. Kiamaniere kalkuli? Certe mi akceptis, eĉ skeme kalkulante, falsan 
bazon. ĉar kvankam ne ĉiu nova adepto instruus la alian, tamen nombro de no- 
vaj propagandistoj devus alkreski. Do oni devus akcepti kiel la principon dum 
la kalkulado la alkreskon de novaj esperantistoj kaj alkreskon de landa loĝan- 
taro. La dua estas en Polujo tre vigla, unu el plej rapidaj en Eŭropo. Sed la al- 
Kresko de novaj esperantistoj estas malfacile kalkulebla, ĉar neniu zorgis pri 
statistiko, kiu cetere neniam estas certa, ĉar dum la sama ĵaro unuj personoj 
alvenas. aliaj foriras. Kion do preni por la principo en la prikalkulo? Mi ne 
scias. Certa estas unu, ke la kresko estas tre eta. se ĝenerale alkresko ekzistas. 
En la socio oni tute ne sentas tiun-ĉi alkreskon. Ofle oni eĉ pensas, ke esperanto 
ĝenerale ĉesis disvolviĝi. Kiamaniere ni kalkulus, unu ŝajnas esti certa, ke se 
esperanto alkreskus same malrapide, kiel ĝis nun, oni postulus kelkajn milojn da 
jaroj en plej favoraj cirkonstancoj por enpenetri en la tutan polan nacion kaj 
ankaŭ en aliajn naciojn, Tia situacio kompreneble gvidus al stagnacio, krizo, aŭ 
eĉ al katastrofo. Iom post iom „paŝo post paŝo” malś:andigus la cifero de la 
societoj. velkiĝus ilia interna ideo, kion oni jam nun ofte povas konstati divers- 
loke kaj fine pro manko da mono por pagi la loĝejojn, oni estus devigata likvidi 
la societojn. Oni eĉ ne scias, kiam kaj kie malaperus la societoj, kaj kio okazos 
kun ilia hiblioteko kaj protokollibroj. Simile malaperis la societoj volapiikistaj 
kaj se oni volus hodiaŭ skribi la historion de volapiikista movado oni ofte tro- 
viĝus en malfacila situacio, volante trovi la necesan malerialon por ĝia rekon- 
struo. Ĉu ne alie okazas nun kun esp. movado? Mi trafoliunas la jarlibrojn 
de „Pola Esperantisto” de pasintaj, antaŭmilitaj jaroj. Mirinda, sed bedaŭrinde 
vera: mi legas pri la prelegoj. societoj, delegitoj en la lokoj, kie nun nenio ekz- 
ibtas, pri „grandaj sukcesoj”, kie nun ĉio esperanta mortis. 


Per la gisnuna vojo ni nenion gravan atingos. 
Sola vojo estas jena: i 

Se iu ŝtato enkondukus devige esperanton en ĉiujn lernejojn de la lando, 
la civitanoj eklernintaj gin forveturinte eksterlanden trovus nur malgrandajn 
grupetojn. Tia vojo ankau ne gvidas al la celo. Sed se 6 ŝtatoj enkondukus ĝin 
samtempe en la lernejojn kaj pri aliaj oni zorgus, ke ili faru la samon, la situa- 
cio en kelkaj jaroj ŝanĝiĝus. Por tio-ĉi estas necesa. ke la reprezentantoj de 
tiuj-ĉi landoj kunveturu kaj apud la sama tablo subskribu la Akordon Interŝtatan 
pri samtempeco de enkonduko de esp. en la lernejojn: „Ni... (poloj, ĉeĥoj, hunga- 
roj, svedoj, k. t. p.) estas pretaj enkonduki esp. Zamenhofan en ĉiuj lernejoj de 
la lando kiel devigan łe nobjekton, se la samon konsentos minimume ses ŝtatoj 
fari ĉe si. La Akordo validas ne pli frue, ol kiam ses subskriboj eslus kolek- 
tilaj". 

De la jaro 1920 mi klopodas por tiu-ĉi ideo. Oni diris al mi (prof. Dietter- 
le, 1922): „se la ŝtatoj konsentus, lio-ĉi dronigus nian movadon en la abismon". 
Alia samideano en 1927: „Se Vi eĉ akirus tiujn-ĉi subskribojn, de kie Vi prenus 
la instruistojn por sendi ilin al ĉiuj lernejoj?” Mi respondas al ambaŭ riproĉoj: 
mi ja ne diris, ke mi plenigus ĉiujn lernejojn de la lando en unu, aŭ du monatoj 
per la instruistoj. Mi nur diris, ke de tiu-ĉi momento ni, helpataj de la ŝtato, 
povus alpaŝi al sistema preparo de instruistaj fortoj (daŭru tiu-ĉi preparo eĉ 
kelkajn jarojn!) sed mi dirus al la kandidatoj ne kiel gis nun: „Vi lernu esp. ĉar 
tio-ĉi eslas bela kaj bona ideo (kaj simile)” ..sed: „Vi lernu, ĉar Vi gajnos salaj- 
ron kaj vivsubtenon*, Al la lernantoj mi dirus: „Vi lernu tiun-ĉi lingvon, ĉar pere 
de gi Vi eslus komprenata en la tuta mondo". Tiaj argumentoj sendiskute trafus 
al la koro kaj la spirito, ol niaj hodiaŭaj „grandaj sukcesoj". Sekve mia propono 
ne gvidus al enabismigo de nia movado, sed al elabismigo de ĝi. Komenci per la 
preparado de instruistoj, ni ĉiam estas devigataj fari, ĉu per nia propra iniciato, 
ĉu kun la helpo de la ŝtato. Kial do rezigni pri la helpo de la ŝtato? Sen ŝi, ni 
enabismigos la movadon en kompletan stagnacion. Konstrui domon ni povas mul- 
tajn jarojn, sed ni fine havu certajn fundamentojn! „Samtempeco“ koncernas la 
komencon de prej:araj laboroj sub firmo ŝtata, ne la plenan realigon postulan- 
tan kelkajn jarojn. La fundamentoj tamen ne estas certaj: dubadi pri esperanto 
pri ĝia parolebleco, pri gia estonto, oni ankoraŭ nun povas, kiel antaŭ 40 kelkaj 
jaroj, kvankam pri io alia, ekz. pri kemio oni tion-ĉi fari jam ne povus. Ĝiaj fun- 
damentoj estas jam firmaj. La grandskalan propagandon de Andreo Ĉe kaj de 
liaj sekvantoj en Svedujo ni ne trotaksu. Li vekas la entusiasmon por nia afero. 
Li semas la semon, sed se ni nur iom malzorgos la sulkojn, la laboro haltus, se 
ne post 3 jaroj, do post 5 aŭ 7. Lin devas sekvi la zorgemaj instruistoj en la 
lernejoj. Mi bone scias. kiel ofte inteligentaj homoj estas malinteligentaj en la 
lernado de lingvoj kai de vortoj. Por ili necesus longa laboro. Andreo Ĉe gajnas 
nur animojn kiuj facile povas eklerni. entuziasmiĝi; aliaj restos en la ombro. 
Ĝenerale mi pretendas aserti, ke la ĝisnuna nia movado pli-malpli sajnis la spi- 
ritojn entuziasmemajn, altruistajn, sentemajn, kiuj ekzistis en ĉiu epoko kaj lando. 
Sed kiam temus pri transpaŝo de tiuj-ĉi al aliaj, malentuziasmemaj, praktikaj, se- 
brai. egoistaj, serĉantaj tulan profiton, oferantan nenion por afero ne donanta 
realan profiton, ni... ni haltos kaj ne iros pluen tiel longe, gis kiam ni ne donos 
ankaŭ por liuj-ĉi spiritoj ion, kio povus ilin kontentigi, 

Ayvado de Internacia Centra Komitato (ICK) kaj precipe de dro E. Privat 
en diplomataj sferoj por realigi tiun-ĉi ideon de Akordo Interŝtata donis preci- 
pe en la jaro 1974 honain rezultojn, sed malbona ilia flanko estis. ke kiam oni 
parolis kun la ministro de iu lando, kaj prenaris sin por la pridiskuto de la de- 
mando kun la ministro de alia lando. la kabineto de unua lando cedis kai oni 
devis komenci denove la laboron kun la alia. kiu pri nenio sciis. Favoraj por 
tiu-ĉi ideo estis la polaj ministroj en la unua duono de 1928 jaro. Ni fine ekkom- 
prenis. ke decida estus la opinio de la ministerio. ne nur de la ministroj. En la 
jaro 1929 ICK decidis haltigi la labcron „pro malfavoraj politikaj cirkonstancoj". 
Sed kiam en unua duono de 1929 elpaŝis franca ministro por eksterlando Aristi- 
des Briand kun la propono de Unuigitaj ŝtatoj de Eŭropo, liam la ideo fariĝis 
dennve aktual» sesdlepende de tio ĉu la ideo de A. Briand estis realigebla. au 
momente nerealidebla. Nek unu artikolo en orsano de UFA menciis pri la gra- 
veca de ambaŭ ideoi kaj pri ilia rilato. Tiam Pola Espe:anto Asocio elpaŝis per 
malfermita letero al ministro A. Briand (oktobro 1929 en Pola Esperantisto nr. 
10), kiu tradukita de franca; samideanoj estis publikigita en rariza iurnalo. Estan- 
te lojala al ICE mi lulc ne samopinias kun ĝi pri nenion-farebleco en kuranta 

epoko, kiu de la momento de elpaŝo de A. Briand rapide ŝanĝiĝas kaj devigas 
nin al vigleco. Se ICK se volas elpaŝi, ĝi atendu la cirkonstancojn pli (laŭ gia 
opinio) favorajn. Sed mi laboros kaj preparados laŭpove la grundon, kies spika- 
ron rikoltos ICK, aŭ aliaj niaj aŭtoritatoj. Tion-ĉi malgraŭ mia lojaleco neniu 
povas al mi malpermesi preparadi. 


(Finota). 


23-a UNIVERSALA KONGRESO DE ESPERANTO. 


Kraków 1—8 aŭgusto 1931. 
OFICIALA BULTENO. 14 APRILO 1931. 


Adreso: Universala Kongreso de Esperanto, Krakow, Lubicz 34, Pollando. 

Kotizo: Zł. 44.—; Infanoj ĝis 14 jaroj ZI. 11.—; Helpkongresanoj, kiuj ricevas 
ĉiujn kongresajn dokumentojn, sed ne partoprenas en kongresaj aranĝoj Zł. 22—,; 
Blinduloj ne pagas kotizon. — 

Pagmaniero: Per poŝtĉeko, poŝtmandato, bankĉeko, monbiletoj, en registrita 
letero. Plej oportuna pago estas pere de Pola Poŝtŝparkaso (Pocztowa Kasa Oszczę- 
dnosci) al nia konto: 23. Universala Kongreso de Esperanto, Krakow Nro. 410.975.— 
Senpera transpago estas ebla el: Aŭstrio, Belgujo, Ĉeĥoslovakujo, Danujo, Fran- 
cujo. Germanujo, Italujo, Jugoslavio, Latvujo, Nederlando, Svedujo kaj Svisujo. --- 
Kongresa banko estas: Bank Gospodarstwa Krajowego, filio Krakow. 

Garantia kapitalo: Ni petas deklari bonvolan sumon por kovro de eventu- 
ala deficito. 


Donacoj. LKK volonte akceptos donacojn, por plensukcesigi la kongreson. 
Pagis: s-ino J. Neubergowa zł. 10.— Sumo: 127.40 zł — Ni korektas eraron, ke 
pagitaj sumoj de K. Bujwidowa, K. Rouppertowa, R. Weinsberżanka, M. Sala- 
mon apartenas al blindula Kaso. 

Blindula kaso. Por ebligi al niaj blindaj samideanoj senpagan partoprenon 
la LKK kun danko akceptas ĉiujn mondonacojn por tiu ĉi celo. Pagis: J. Neu- 
bergowa zl 13.—; B. Głuchowski zł 2, Sumo zł 93.—, 


Kongresmarko: Estas eldonita bela trikolora glumarko, kiun ni petas ofte 
uz» por multe propagandi la Kongreson. Unu folio kun 28 pecoj kostas Zł. 1. 

Ilustritaj poŝtkartoj de Kraków: Albumo kun 8 kartoj kostas Zł. 1. 

Logado: Aparta mendilo estas sendata al ĉiuj aliĝintoj. Por orientiĝo de la 
kongresanoj ni donas ĉi-sube la prezojn: 

Hoteloj: Kategorio A 1-lita ZI. 15—18.50, 2 lita Zł. 25—34. 
Kategorio B 1-lita Zł. 10- -14.50, 2-lita Zł. 18-----24. 
Kategorio C 1-lita ZI. 8--9, 2-lita Zł. 13—17. 
Kategorio D 1-lita Zl. 6, 2-lita Zł. 11.50. 
Pensionoj: Loĝado, maten-kaj tagmanĝo. Kat. A ZŁ 12. Kat. R ZI. 11. 
Privataj loĝejoj: Kat. A ZŁ 8, B ZI. 7, C ZI. 6, D ZI. 5. 
Komunaj loĝejoj: Zł. 2--4. 

La cititaj prezoj entenas jam servadon, trinkmonon, en kelkaj hoteloj an. 
kaŭ matenmanĝon. 

Manĝoj: Matenmanĝo Zl. 1--1.50, tag- kaj vespermanĝo 2--3 sen trinkajo. 

Fervoĵa rabato: Ĉiu kongresano ricevos ĝustatempe specialan rajtigilon por 
profiti el 50 proc. rabato sur polaj fervojoj antaŭ kaj post la Konfreso. 

Pasportoj: Ciu kongresano devas posedi pasporton. Pola vizo en ĉiuj lan- 
do) senpaga. 

Ekskursoj. Ili okazos dum kaj post Kongreso. Specialaj mendiloj estos 
sendataj. 

Ojcow. Duontaga ekskurso por aŭtobusoj al tre pitoreska valo kuŝanta 
inter rokoj. Malgranda eltranćajo de svisa pejzaĝo. Vizitado de grotoj. Manĝo 
en libera aero. Vespere reveno per aŭtobuso al Krakow. — Kosto de la ekskur- 
so kun manĝo ĉirkaŭ zl 8.---. | 

Tyniec. Duontaga ekskurso per ŝipo al monaĥejo de Benediktanoj el XI 
jrc. Vizitado de ruinoj. Veturo al Grodzisk, kie manĝo kaj. reveno al Krakow. — 
Kosto de la ekskurso kun manĝo ĉirkaŭ zł 7.50. 

Wieliczka. Duontaga ekskurso al fame konata, plej malnova en zosia 
salminejo, profunda je 7 minejaj etaĝoj. Vizitado de la minejo kun ĝiaj kapeloj 
skulptitaj en salo. Manĝo en unu el salaj grotoj. — Kosto de la ekskurso kun 
manĝo ĉirkaŭ zł 7—. 

Ĉiuj ĉi supraj ekskursoj okazos dum la kongresa semajno. 

Zakopane. Unutaga ekskurso al centro de polaj montaroj Tatry, ĉefa tu. 
rista stacio. Veturo per aŭtobusoj al Morskie Oko, lago kuŝanta 1.400 m. alte 
inter nealireblaj rokoj, kie vivas agloj kaj ĉamoj. — Kosto de la ekskurso kun 
tuttaga vivtenado kaj ĉiuj veturprezoj ĉirkaŭ zł 45.--- (III klaso), zł 50.— (II klaso). 

Pieniny. Dutaga ekskurso per fervojo al Zakopane, kie la programo estos 
la sama kiel ĉe la ekskurso al Zakopane. Duan tagon per aŭtobuso al Czor- 
sztyn, 4-hora vojaĝo per boatoj sur la rivero Dunajec kaj reveno al Zakopane. — 
Kosto de la ekskurso kun 2-taga vivtenado, noktejo kaj ĉiuj veturprezoj ĉirkaŭ 
zł 95.-- (III klaso), zł 100.— (II klaso). | 

Warszawa. Dutaga ekskurso al ĉefurbo de Pollando por partopreni en 
aranĝoj de la Postkongreso. Vizitado de la urbo per aŭtomobiloj kaj vizitado de 
Wilanów. Kosto de la ekskurso kun 2-taga vivtenado, noktejo kaj ĉiuj vetur- 
prezoj zł 105.— (III klaso), zł 112.— (II klaso). 

Fakaj kunvenoj. Ĝis nun estas anoncitaj jenaj kunvenoj de: virinoj, mu- 
zikistoj, pacifistoj, poŝtistoj, vegetaranoj, paneŭropanoj, Internacia Scienca Aso- 
cio. — LKK petas la aranfantojn pri frua anonco, ĉar aliokaze ni ne povas ga- 
rantii la aranĝon. 

Karavanoj: Estas anoncitaj karavanoj el Berlin, Beograd, Budapest, Danzi- 
go, Milano, Parizo, Stockholm. | 

Grava peto: Ĉiuj aliĝantoj kaj korespondantoj estas petataj skribi sian no- 
mon kaj adreson tre legeble kaj ĉiam ripeti la adreson. 

Tadeusz Hodakowski, ŝenerala sekretario. 


TRIA INTERNACIA PEDAGOGIA KURSO DE ESPERANTO GVIDOTA 
DE PASTRO ANDREO CSEH EN KRAKOW. 
Oficiala Bulteno. 


Ĝeneralaj informoj. Kiel sciate la nunjara Internacia Pedagogia Kurso de 
Esperanto gvidota de pastro Andreo Ce okazos antaŭ la Universala Kongreso 
de Esperanto en Kraków. La kurso daŭros de la 20 julio ĝis 1 aŭgusto. Parto- 
preni ĝin povos tiel personoj konantaj esperanton samkiel tute ne konantaj ĝin. 
Car la kurso estos „pedagogia“, celanta diskonigi mirindan metodon de pastro 
Ĉe kaj kapabligi por instrui Esperanton, plej volonte estos vidataj la profesie 
instruistaj sferoj kaj personoj instruantaj Esperanton, cetere oni akceptas al la 
kurso ĉiujn sinanoncintojn. | 

Kotizo por la tuta kurso estas liksita je 20 zł. Oni sendu ĝin laŭ la adreso 
de Universala Kongreso de Esperanto indikante la celon. Pri pagmaniero bon- 
volu legi koncernan ĉapitron en la ĉi supra kongresbulteno. 

Kursejo. Por la kursejo estas mendita granda prelegejo en Muzeo Industria 
ĉe la Smolefsk-strato 9. 

Loĝado kaj manĝo. Pri tio ĉi bonvolu legi koncernajn ĉapitrojn en la 
kongresbulteno. 

Fervoja rabato kaj pasportoj. Organiza Komitato de la kurso klopodas. 
ke la kongresaj favoroj ampleksu ankaŭ la kursanojn. Detaloj baldaŭ sekvos. 

Programo de la kurso. La lecionoj (aŭ konversaciaj horoj, kiel preferas 
nomi ilin pastro Ĉe) okazados antaŭtagmeze. Posttagmezoj kaj vesperoj estas 
destinitaj por diversaj ekskursoj, vizitadoj de la urbo kaj ĝiaj vidindaĵoj kaj . 
aranĝoj celantaj agrabligi al la kursanoj la restadon en la urbo. Pli precizaj de- 
taloj estos ĝustatempe diskonigitaj.“ 

Propagando de la kurso. Oni petas ĉiujn Esperantistojn, kaj speciale la 
geinstruistojn, ke ili bonvolu disvastigi tiujn ĉi informojn pri la okazonta kurso 
per la enlanda gazetaro. Aparte atentinda estas la faka ĵurnalaro instruista. 
Veku inter tiuj sferoj intereson por la bonega metodo. 

Esperantistan kaj nacilingvan gazetaron ni kore petas urĝe represi niain 
bultenojn, por tiamaniere helpi nin en nia poreesperanta laboro. 

Organiza Komitato. 


INTENACIA ESPERANTA POSTKONGRESO EN WARSZAWA. 
HONORAN KOMITATON eniris reprezentantoj de la registaro, urbes- 


traro, scienco k. t. p.. La detala listo sekvos en unu el la plej proksimaj bultenoj. 
HONORE al Majstro estos enmurigota memortabulo ĉe la ĵus nomigita 
strato Zamenhofa 9 kaj honore al Antoni Grabowski — ĉe la strato Hoza 40. 

Por tiu celo oferis 1) s-ro K. Tyminski, Nowogrodek 25 zlotojn kaj 2) prof. 
O. Bujwid, Krakow 20 zlotojn. Pluaj oferoj estas danke akceptataj. 

PROGRAMO de la Postkongreso antaŭvidas ankaŭ grandan solenaion sur 
la tombo de d-ro Zamenhof, kie reprezentantoj de la Tutmonda Esperantistaro 
honoros sian Majstron, koncerton, gvidadon tra la muzeoj, kasteloj, vidinda- 
ĵoj k. t. p. | 

KOTIZAĴO por persono eslas 8 (ok) zlotoj aŭ egalvaloro. Post la 1-a de 
julio 12 (dekdu) zlotoj aŭ egalvaloro. Studentoj kaj lernantoj, posedantaj 
konformajn legitimilojn je 50 proc. malpli. Do aliĝante tuj vi ŝparos al vi monon 
kaj al ni — la laboron. 

ALIGILOJ estas riceveblaj pere de gravaj naciaj esperantaj organizaĵoj, 
gazeloj aŭ senpere de la Organiza Postkongresa Komitato. 

VIVKOSTOJ en Varsovio, kiel generale en Polujo, estas malaltaj. Dum la 
lasta tempo multaj prezoj estas pli malaltigitaj. La Organiza Postkongresa Ko- 
mitato klopodas pri tre malmultekostaj logejoj. 

ADRESO: Internacia Esperanta Postkongreso en Varsovio (Polujo) Wi- 
dok 19, telefono 234-84. Poŝtĉeka konto 25390 (s-ro Józef Litauer) Varsovio. 

REPRESO de tiu ĉi bulteno estas tre petata. 

JAM NUN ALIĜU AL LA POSTKONGRESO EN VARSOVIO! 
La Organiza Postkongresa Komitato. 


La X-a Internacia Tendaro de la Skolta Esperantista Ligo 


okazos 14 20 lulio 1931 apud Budapest, Hungarlando laŭ invito de la Hungara 
Skolta Ligo, kiu prizorgos por tiuj, kiuj anoncos sin plej malfrue en majo, raba- 
tojn sur fervojoj. Multaj skoltoj lernas Esperanton por ĉeesti la Tendaron. La 
Internacia Kunveno de Skolt-gvidantoj okazos tuj post la Tendaro en najbarlanda 
Vieno. En Hungarlando pli multe ol cent skoltoj studas Esperanton, ankaŭ en 
Anglujo, Francujo k. t. p. La Hungara Skolta Ligo kaj Brita S. L. disdonas pre- 
miojn al la trupoj, kiuj atingos la plej bonan progreson en la lingvo-scio kaj 
eksterlanda korespondo. Oni esperas, ke multaj skoltoj post fermo de la Ten- 
daro alveturos Krakovon je la XXIII-a Internacia Kongreso de Esperanto. 


POLLANDA KRONIKO 


WILNO. Senpere de la latva limo la Hindo S-ro Sinha alveturis Vilnon 
vendrede la 27-an de marto je la 8,35 h. matene. — La gaston salutis sur la pe- 
rono sekvantaj reprezentantoj: en la nomo de U. E. A. la vilna deligito S-ro K. 
Gerŝater, en la nomo de Akademiaj Rondoj en Polujo prezidanto de Vilna Esp- 
erantista Rondo Akademia (V. E. R. A.) s-ano M. London, en la nomo de S-to 
„Universo“ profesoro de mnemoniko D. Fajnŝtejn kaj en la nomo de Pola Esp- 
eranto Asocio juristo S-ro J. Baceviĉ. — La alvenmomento de S-ro Sinha Vilnon 
estis fotografie fiksita. — De la stacidomo S-ro Sinha veturis al loĝejo de pro- 
fesoro de U. S. B., J. Muszyński (kuratoro de V. E. R. A.) kie lin akceptis, 
kaŭze de foresto de la profesoro, lia edzino. — Post tagmanĝo okazis „Teo Esp- 
erantista , organizita de V. E. R. A., kie S-ro Sinha tre interese rakontis pri 
la vivo de nuntempa Hindujo. La gasto deklamis esperantlingve kaj sanskrite la 
verkojn de sia majstro Rabindranath Tagore. La ĉeestantoj estis ravitaj de la 
flueco kaj simpleco de parolo de S-ro Sinha.. — Sabate je la 7 horo matene S-ro 
Ŝinha forveturis al Nowogrodek. -- Pri la restado de gasto en Vilno la lokaj 
gazetoj enpresis detalajn menciojn. 

NOWOGRODEK. La unua en Pollando prelego de hinda instruisto Laksh- 
misvar Sinha okazis la 28-an de marto en Novogrodek, kien la preleginto alvenis 
el Latvujo nur tranoktinte en Wilno. Kvankam la horo de la prelego (15-a) ne 
estis por multaj oportuna, tamen la prelego estis bonsukcesa. La prelego estis 
pofraze tradukata de tiea delegito de U. E. A. inĝ. M. Chmieliński, kiu mirigis 
ĉiujn per sia lerteco de tuja tradukado. Ĉe fino de la prelego estis de publiko 
farataj multaj demandoj, kiuj tuj estis respondataj de la preleginto. Ĉeestis ĉir- 
kaŭ 200 gehomoj, el kiuj pli ol triono estis gelernantoj. Post la prelego ilustrita 
per lumbildoj la preleginto estis sieĝata de dezirantoj de lia subskribo. La pre- 
lego aranĝita de Asocio de Civitanaj Virinoj vekis grandan interesiĝon kaj post- 
lasis bonegan impreson. Ebla estas invito prelegi maje. 

BARANOWICZE. La dua kaj tria prelegoj de Lakshmisvar Sinha okazis 
29. III, en Baranoviĉe, kien li estis veninta kun sia tradukinto ing. M. Chmie- 


oo, 


liński el Nowogródek. Pro neoportuna horo (13) kaj nesufiĉe bona propagando 
ĉeestis nur pli ol cenl personoj. Tamen interesiĝo estis granda. La prelego estis 
aranĝita de Asocio de Civitanaj Virinoj kaj de Militista Familio. Generalo Skot- 
nicki mem invitis preleginton kun tradukinto en sian hejmon, kie oni pasi- 
gis kelkajn horojn en pli intima rondo. Ravite de nia gasto la generalo petis 
alveni por prelegi en majo ĉe fino de rondvojaĝo. Post vespermanĝo ĉe delegito 
de U. E. A. s-o A. Gelfand estis dua prelego por Hebreoj, tradukita de sami- 
deano Malachowski, kaj arangita de Hebrea Societo de Sanprotekto TOZ. La 
salono estis preskaŭ duonplena kaj la prelego multe ĉiujn interesigis. 

NIESWIEZ. La kvara kaj plej sukcesa prelego de la hinda instruisto 
Lakshmisvar Linha okazis en Nieśwież la 30. III. kien li kun sia antaŭa tradu- 
kinto ing. M, Chmielinski alvenis el Baranoviĉe. Pro konvena horo kaj bona 
organizo la sukceso estis neatendita. Ceestis pli ol 370 personoj el kiuj pli ol 200 
estis gelernantoj. La prelego estis aranĝita de Asocio de Civitanaj Virinoj kaj 
Societo de Virinakomodo por Landodefendo. Interesiĝo kaj entuziasmo estis 
grandega. Post trihora prelegi» sekvis duhora tetrinkado en pli intima rondo de 
direktoroj lernejaj kaj aliaj personoj. Sekvanta prelego por majo jam invitita. 
La preleginto vizinte kastelon de Radziwiłł forveturis tagmeze al Bialystok 
sekvantan tagon. 

BYDGOSZCZ. Monata marta kunveno de „Societo Espe“anto" kun inte- 
resa prelego de s-ano Pankratz pri „La nuna stato de la francaj kaj belgaj ba- 
talkampoj". Fondiĝis „Scienca Esperanta Rondo". La estraro konsistas el la 
sinjoroj Prot. Sygnarski, pastro Prof. Kukułka, Krzysztofowicz, f-ino Michala- 
kowna, s-roj Stefan Fethke, Prof. Wojciechowski, Prof. Dr. Peliński, Ing. Jusz- 
kiewicz, komerclerneja dir. Skalski. Dum inaŭguracia kunveno parolado de Jean 
Forge pri „La lingva spirito de Esperanto". —— Kurso de s-ro Prengel inter ge- 
artistoj de la urba teatro. Du novaj kursoj de Fratoj Fethke por komencantoj 
kaj profresintoj. La hindo Sinha parolos en Bydgoszcz la 23-an de aprilo k. j. 
Oni krome decidis aranĝi kaŭze de la mortotaga datreveno Zamenhof-memorfes- 
ton kaj inviti la svisan, nunan kalifornian esperantiston, s-on Scherer por propa- 
śandparolado en aŭtuno k. j. 

CHORZÓW. Societo-Esperanto komencis la 9-an IV. novan Esperanto- 
kurson. La 25-an III. k. j. okazis en la restoracio de s-o Marcinek jarkunveno de 
la Societo. Estas elektita nova estraro, kiu konsistas el: s-oj Czaja kaj f-ino 
Odyga. — prezid., s-oj Staniek kaj de Martin -- sekr., s-o Bywalec kaj f-ino Bu- 
gdańska —- kasist. Kasrevizoroj: s-oj Pogoda, J. Cat Berro kaj f-ino Wolna, De- 
legitoj: s-oj Czaja kaj Staniek, Bibliotekistinoj: f-inoj Czaja kaj Staniek, Konsu- 
lantoj: s-oj Pogoda kaj Pańczyk. 

CZELADŹ. Prelegon s. t. „Esperanto en uzo de laborista klaso" aŭdigis 
s-o B. Czechowski. Partoprenis 25 membroj de TUR. La kurso ne komenciĝis 
pro reganta ĉi tie senlaboreco kaj monmanko por pagi la gvidanton. 

KROLEWSKA HUTA. Rondo Esperantista aranĝis 1. 2. sian ĝen. kunve- 
non. La estraron eniris: prez. S-ro E. Kołodziej, vicpr. S-ro B. Gerlich, sekr. J. 
Weihs, kas. K. Plona, bibl. J. Kocek. Konsil. S-ro D-ro H. Broder, S-ino Kompa- 
ta. Rev. Kom. S-roj.: M. Paruch, Kompała, Sadlo. —— La biblioteko de R. E. kon- 
sistas el 85 libroj. En la pasinta jaro oni aĉetis Esp. librojn, lernolibrojn k. a. 
esperantaĵojn por la sumo de 540 zł. — S-ro D-ro Broder faris referaton pri la 
nuna situacio de la Esp. movado kaj menciis i. a., ke por sukcesigi la 23-an 
Univ. Esper. Kongreson en Kraków kaj la 5-an Tutpollandan Esp. Kongre- 
son en Katowice, estas necese, ke ĉiuj en Silezio ekzistantaj Esp. grupoj laboru 
unuigite kun la Ligo Esperantista. -- En Król. Huta oni gvidas 3 Esp. kursojn 
kun pli ol 75 p. kaj unu perfektigan kurson. 

LODZ. La 25. de januaro prelegis en ejo de Gimnazio de Pilsudski f-ino 
Lidja Zamenhof en pola lingvo pri esperanto. Post la prelego — provleciono laŭ 
Ce-metodo. Ĉeestis ĉ. 200 personoj. La saman tagon vespere en ejo de Lodza 
Esperanto Societo la gasto faris prelegon esperantlingvan, kiun aŭskultis ĉ. 200 


esperantistoj. — L. E. S. gvidas konstante du komencajn kursojn. La 18 de fe- 
bruaro okazis ekzameno, kiun partoprenis 50 absolvintoj de finiĝintaj du grupoj. 
La kurso ĉe la lodza skoltaro — en organizo. 


Dum la lasta generala jarkunveno de L. E. S. oni elektis krom la estraro, 
konsistanta preskaŭ el la samaj personoj, kiel en pasinta jaro, honoran mem- 
bron —— s-on d-ron Jan Medrkiewicz pro kies forverturo el L6dz nia loka mova- 
do perdis unu el siaj plej gravaj, plej eminentaj gvidantoj. — E-movado en Lodz 
progresas senhalte. Kursoj estas gvidataj seninterrompe. Baldaŭ okazos ankaŭ 

perfektiga kurso kaj estas eĉ planataj rapidkursoj speciale por partoprenontof: 
de la Krakova Kongreso. 

SOSNOWIEC. La 15. III en ejo de urba lernejo okazis publika ekzameno 
por partoprenintoj de la 3-monata kurso gvidita laŭ senpera metodo. La kurson 
organizis EDZ. Partoprenintoj 20. Gvidis s-o J. Goldfarb veninta el Hungarujo 
kaj ne konanta polan lingvon. Ekzamena komitato konsistis el s-oj: Dro H. Bro- 
der el Katowice, Dro A. Ingster —- prezidanto de EDZ, Bol. Czechowski — se- 
kretario kaj s-o Cz. Rabenda del. de EDZ el Dąbrowa. La alvenintaj instruistoj 
kaj gastoj laŭdaprobis la metodon konversacian aplikatan sen helpo de lerno- 
libro kaj pola lingvo de la unua ĝis lasta lecionoj. La partoprenintoj flue res- 
pondis al ĉiu demando de la Komitato kaj rakontis impresojn de la lastaj tagoj. 
Ekzamen-atestojn ricevis 13 personoj. — Opinion de la instruistaro esprimis 9-o: 
prof. S. Płocki substrekante, ke, kvankam li ne konas esperanton, li povis li- 
bere kompreni kaj kontroli kuron de la ekzameno, komprenante preskaŭ ĉion. — 
Gastoj kaj la partoprenintoj esprimis sian kontenton kaj rekonon por EDZ por 
la iniciato kaj enkonduko de la senpera instru-metodo, alkutimiganta la lernan- 
ton tuj de la komenco al stilo kaj Esperanto-pensmaniero. — Esperanto Klubo, 
nun tre vigla, estas organizinta duan kurson laŭ senpera metodo por 35 parto- 
prenantoj kaj superan por 14. Gvidas ilin s-o J. Goldfarb. La kursoj estas paga- 
taj po 5 zl monate. Dum malfermo de la kurso prelegis publike s-o B. Czechow- 
ski s. t. Esperanto kiel disvastiganto de la kulturo. Ĉeestis 80 personoj. — La 
revuo „Pomocniczy Język Światowy” estas bonvenigita kiel lre utila kaj baldaŭ 
estos aranĝita ĝia kolportado. 


WARSZAWA. -.. La 26-an de marto okazis jara kunveno de Konkordo. 
El la raporto, prezentita de la estraro, vidiĝis, ke la Rondo okazigis en la lasta 
jaro 6 propagandajn prelegojn kun provlecionoj; ĉiumarde funkcias klubo kaj 
biblioteko; en aŭtuno 1930 estis aranĝita la unua en Konkordo Cseh-kurso, suk- 
cese gvidita de f-ino Lidja Zamenhof, En la estraron eniris: Benjamin Weinthal, 
dr-ino Paulina Muszkatblatt, Emilja Hermelin, Melanja Szenfeld, Ewa Szatz, 


Lidja Zamenhof, Henryk Bronstein. 


ALVOKO. 


S-o Geza BERKI, direklora ĉe la Landjugistaro, del. de UEA en Debre- 
cen, Kir. Tabla. Hungario — kolektas informojn pri superstiĉoj, popolkutimoj kaj 
naciaj proverboj por prilabori ilin en naciaj kaj esp. gazetoj kaj eĉ en libroj. Li 
ricevis ĝis nun jam sufiĉe ampleksajn materialojn, sed el Poluło ankoraŭ nenio 
venis, tial ni pelas pollandajn samideanojn, ke ili bonvolu tion tuj fari interri- 
latiĝante kun s-o Berki por ricevi precizajn detalojn pri liaj deziroj. 


DE LA REDAKCIO. 


Kelkajn demandintojn pri sorto de la vortaraldono ni sciigas afable, ke 
pluan aperigadon de ĝi ni devis prokrasti ĝis la kongreso, ĉar 1) nun mankas al 
ni loko kaj 2) PE kiel organo de LKK estas grandkvante ekspedata eksterlanden, 
kie la aldono estus tute senutila. 

Prof. O. Bujwid forveturis al Svedujo, Danujo kaj Germanujo por aŭdigi 
tie kelkajn propagandajn prelegojn en Esperanto. 

Tadeusz Hodakowski, kunredaktanto de P. E. kaj lektoro de Esp. ĉe la 
Universitato en Krakow estas elektita membro de la Lingva Komitato (LK). 

S-o G.-K. el P. bonvolu indiki nomon de la aŭtoro skribinta la rakonton; 
„Familia nesto". 

Kvankam la artikolo s. t. „Minacas krizo” estas tre longa, ni tamen enpre- 
sis ĝin sen mallongigoj kaj dividante ĝin nur por du numeroj, ĉar la ideoj tuŝitaj 
de la aŭtoro estas tre gravaj kaj vere pripensindaj. 

Lastmomente P. E .D. ricevis proponon de I. C. K., ke s-o Scherer povus 
veni al Polujo antaŭ la kongreso, jam 15-an de julio. Oni urĝe petas la grupojn 
pri koncernaj sinanoncoj. (Cetere legu la ĉefartikolon). 

Ĝustigo. En la pasintmonata n-ro de P. E. pĝ. 41. $ 2 de la „Klarigoj“ 
enŝteliĝis eraro. Devis esti: „dum 8—10 dimanĉaj vesperoj". 

LEO TURNO: 


Kompletny Podręcz. j. Esper.. - . ; ; . . ; zł, £26 
(dla początkujących) 

Supera kurso de Esperanto . | | | y ? zł 25 
(Wyzszy kurs j. Esperantoj 

Czytanki Esperanckie | zł. 150 
(Anekdotaro) 


Do nabycia we wszystkich księgarniach. 


Polskie Akademickie T-wo Esperantystów Warszawa 
prowadzi 
Kurs korespondencyjny języka Esperanto. 
Kurs polega na tym, że uczestnik jego otrzymuje podręcznik języka 
Esperanto, podzielony na 12 lekcji, przerabia co tydzień jedną lekcję, 
tłómaczy ćwiczenia z Esperanta na polski i odwrotnie, poczem prze- 
syła je do poprawienia. 

Aby zostać uczestnikiem kursu, należy wpłacić zł. 15.— Opla- 
ta ta obejmuje całość kursu wraz z samouczkiem, poprawą przero- 
bionych ćwiczeń i przesyłkami pocztowemi. LE 

Oplate oraz ĉwiczenia (przysylane w zeszycie) nalezy kiero- 
waĉ pod adres: 

Polskie Akademickie T-wo Esperantystów, Warszawa, 
Leszno 99. m, 5. 


A 
ACETU TUJ! 
La granda, oficiala libro pri la tragedia, nordpolusa ekspedicio de la svedo 
Andrée en la jaro 1897, kies restajojn oni trovis 1930 en la polusa maro — 
„PER BALONO AL LA POLUSO" 


estas_la plej atentinda verko ĝis nun aperinta en Esperanto. Enhavas la tagli: 
brojn de Andrée mem kaj liaj kamaradoj. 416 paĝoj. 115 bildoj. Prezo broŝ 
sved. kr. 9.—, bind. 11.50; afranko 0.50. 

Eldona Societo Esperanto, Stockholm 1. Svedujo. Poŝtĉeka konto 578. 


Poloj aĉetu ĝin ĉe Admin. de „Pola Esperantisto"; prezo zl. 23.60 kun afranko 
Konto PKO. 406.660. 


ATENTU! 


Internacia Esperanto-Muzeo 
ĉe 
„National-Bibliothek in Wien“, 
(adreso: Wien I, Neue Burg, Heldenplatz) 

serĉas por kompletigo de kolektoj sekv. numerojn de „Pola Esperan- 
tisto”: de la unua jarkolekto de n-ro 8 el 1907 ĝis la komenco de la 
3 jarkol. el 1908; n-ro 11 el 1912; n-ro 115 el 1925; n-oj 129 kaj 130 
el 1926. Kiu havigos ilin? 


LIBREJA FAKO „POLSKIEGO ESPERANTYSTY" 


Krakow, Lubicz 34. Konto PKO 406.660. 
poleca bogaty wybór dzieł naukowych, beletrystycznych, propagandowych, 
samouczków i t. p. 
Katalog na żądanie wysyłamy bezpłatnie. CJ 
= 


Uwaga! 


Obowiazkiem kazdego Esperantysty jest rozpowszechniaĉ je- 
dyny miesięcznik w języku polskim, poświęcony wyłącznie propa- 
śandzie Esperanta: 

„Pomocniczy Język Światowy”, 

Pozyskujcie jak najwięcej abonentów, bo od tego zależy dal- 
szy żywot pisma. Abonujcie nietylko dla siebie ale i dla swoich zna- 
jomych, starajcie się. by pismo znajdowało się zawsze do przeglądnię- 
cia we wszystkich czytelniach, poczekalniach, resturacjach, kawiar- 
niach it. p. 

Abonament wynosi tylko zł. 2.40. Możliwy też abonament mie- 
sięczny. Wpłaty uskuteczniać można na konto: „Polski Esperanty- 
sta“ P, K. O. 406.660. 

Adres dla korespondencji: Kraków, Lubicz 34 


NOWOŚCI NOWOŚĆ! 
500 SŁÓW JĘZYKA ESPERANTO 
10 LEKCYJ METODĄ PRZYSPIESZONĄ BRACI FETHKE 


Jest to pierwszy kompletny podręcznik, który różni się od dotychczaso- 
wych podręczników polskich swoją nawśkróś nowoczesną metodą. Każdy, który 
prowadzi kurs, powinien natychmiast zapoznać się z naszą metodą, która daje 
możność nauczania Esperanta w bardzo przyspieszonem tempie! Metoda — za- 
nim wyszła drukiem została praktycznie wypróbowana w szeregu kursach, 
w miarę potrzeby udoskonalona i doprowadzona do obecnej formy, 

Panom „kursestroj'” wysyłamy na żądanie 1 egz. okazowy po wyjątkowej 
cenie 1.- zł. Przy zamówieniu większej ilości naszego podręcznika udzielamy 
wysoki rabat. 

Komplet 10 lekcyj wraz z słówkami w karton. tece (format 21x33) 1.50 zł. 

BRACIA FETHKE, BYDGOSZCZ, PETERSONA 11. 


(RER ya ZN RA z = som WÓZ 
Do niniejszego n-ru „Polskiego Esperantysty“ dołączamy jako 
bezplatne dodatki: 
1). Cennik „Libreja Fako de Pola Esperantisto“ 
2). Kartę wpisu (aliĝilo) na XXIII. Kongr. Esp. w Krakowie. 


NE FORGESU RENOVIGI LA ABONON POR J. 1931! 


Pagu la abonon je nia konto PKO 406.660. 
Abonu mem kaj varbu novajn abonantojn por la sola esperanta gazeto en Pollando! 
Abonu la polan propagandan revuon „Pomocniczy Język Światowy". 

